CELEX: 32012R0091
Language: bg
Date: 2012-02-02 00:00:00
Title: Регламент за изпълнение (ЕС) № 91/2012 на Комисията от 2 февруари 2012 година относно предоставяне на разрешително за използване на Bacillus subtilis (CBS 117162) като фуражна добавка за отбити прасенца и свине за угояване (притежател на разрешителното Krka d.d.)  текст от значение за ЕИП

3.2.2012   
            
            
               BG
            
            
               Официален вестник на Европейския съюз
            
            
               L 31/3
            
         РЕГЛАМЕНТ ЗА ИЗПЪЛНЕНИЕ (ЕС) № 91/2012 НА КОМИСИЯТА
   от 2 февруари 2012 година
   относно предоставяне на разрешително за използване на Bacillus subtilis (CBS 117162) като фуражна добавка за отбити прасенца и свине за угояване (притежател на разрешителното Krka d.d.)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 е предвидено, че добавките за използване при храненето на животни подлежат на разрешаване, и се уреждат основанията и процедурите за предоставяне на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за предоставяне на разрешително за Bacillus subtilis (CBS 117162). Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на Bacillus subtilis (CBS 117162) като фуражна добавка за отбити прасенца и свине за угояване, която да бъде класифицирана в категорията „зоотехнически добавки“.
            
         
               (4)
            
            
               Европейският орган за безопасност на храните (наричан по-долу „Органът“) заключи в становището си от 7 септември 2011 г. (2), че при предложените условия на използване Bacillus subtilis (CBS 117162) не се отразява неблагоприятно върху здравето на животните, човешкото здраве или околната среда и че използването на този препарат може да подобри наддаването на тегло при целевите видове. Органът не счита, че е налице необходимост от специфични изисквания за мониторинг след пускането на продукта на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               Оценката на Bacillus subtilis (CBS 117162) показва, че условията за разрешаване, определени в член 5 от Регламент (ЕО) № 1831/2003, са изпълнени. Поради това употребата на посочения препарат следва да бъде разрешена съгласно посоченото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните, при условията, посочени в същото приложение.
   Член 2
   Настоящият регламент влиза в сила на двадесетия ден след датата на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 февруари 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal (Бюлетин на ЕОБХ), 2011 г.; 9(9):2375.
   
      ПРИЛОЖЕНИЕ
      
                  Идентификационен номер на добавката
               
               
                  Име на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Изтичане на срока на разрешителното
               
            
                  CFU/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: стабилизатори на чревната флора.
                  
               
            
                  4b1824
               
               
                  Krka d.d.
               
               
                  
                     Bacillus subtilis
                  
                  (CBS 117162)
               
               
                  
                               
                           
                           
                              
                                 Състав на добавката:
                              
                              Препарат от Bacillus subtilis (CBS 117162) съдържащ минимум 4 × 109 CFU/g добавка (в гранулиран вид)
                           
                        
                               
                           
                           
                              
                                 Характеристика на активното вещество:
                              
                              Спори на Bacillus subtilis (CBS 117162)
                           
                        
                               
                           
                           
                              
                                 Аналитични методи
                                  (1)
                              
                              
                                           
                                       
                                       
                                          Изброяване: метод чрез разстилане върху пластина (EN 15787)
                                       
                                    
                                           
                                       
                                       
                                          Идентификация: метод на пулсова гел електрофореза (PFGE).
                                       
                                    
                        
               
                  Прасенца (отбити)
                  Свине за угояване
               
               
                  —
               
               
                  2 × 109
                  
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на съхранение и устойчивостта на гранулиране.
                           
                        
                              2.
                           
                           
                              За прасенца (отбити) до 35 kg.
                           
                        
                              3.
                           
                           
                              Мерки за безопасност: носене на предпазна маска, предпазни очила и ръкавици по време на работа.
                           
                        
               
                  23 февруари 2022 г.
               
            
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: http://irmm.jrc.ec.europa.eu/EURLs/EURL_feed_additives/Pages/index.aspx.